Harry Männil

Harry Männil (17. mai 1920 TallinnTallinna Kaarli koguduse sündinute ja ristitute nimekiri. III pihtkond, 1919-1922. Tallinna Linnaarhiiv, TLA.1359.2.68 – 11. jaanuar 2010 San José, Costa Rica) oli eestlasest ärimees, kes tegutses peamiselt Venezuelas.

Wiesenthali keskuse juht Efraim Zuroff süüdistas teda juutide hävitamiseshttp://paber.ekspress.ee/viewdoc/DBD9DDDA3AB9AB49C22570EB004C1FA7https://web.archive.org/web/20070807202044/http://si.kongress.ee:80/?a=page&page=42e12d2939bde15516335&subpage=43c2ce3d0ddc7853b5605 (arhiiviversioon), kuid Eesti uurimisorganid mõistsid ta õigeks.

Elulugu
Ta sündis 1920. aastal rauakaupmehe peres. 1938. aastal lõpetas ta Tallinna Gustav Adolfi gümnaasiumi. Aastatel 1939–1940 ja 1942–1944 õppis majandust Tartu ÜlikoolisAlbum Academicum Universitatis Tartuensis 1918-1944 ja Tallinna Tehnikaülikoolis. Akadeemiliselt oli ta korporatsiooni Vironia liige.

Teise Nõukogude okupatsiooni ajal sai ta tuntuks Eesti NSV esimese stahhaanovlasena. 1941. aasta suvel varjas teda Nõukogude võimu eest juut Mirjam Lepp.Eero Haapanen, Põgenemine üle Soome lahe, lk. 142

Teise Saksa okupatsiooni ajal 1941. aasta septembris asus Männil tööle Eesti Omavalitsuse Politsei ja Omakaitse Valitsuse Poliitilises Politseis. Kuulas vahistatuid üle, nende seas ka juute. 

Juunis 1942 vabastati Männil politsei teenistusest, selle täpne põhjus pole teada. Tema tegevuse vastu tundis huvi gestaapo.

Sügisel 1943 lahkus ta Soome, sealt järgmisel aastal edasi Rootsi.

Rootsis hakati tema mineviku vastu huvi tundma ning veebruaris 1946 kolis ta Venezuelasse. 

Männil oli edukas ärimees, kes lävis tuntud ärimeeste ja poliitikutega, teiste seas David Rockefelleri, Ariel Sharoni ja Gerald Fordi, aga ka Vaino Väljase ja Edgar Savisaarega.

Ta osales Grupo ACO loomisel, sealt lahkumisel 1994. aastal lõi uue äriimpeeriumi Grupo Oriand. 

Alates 2002. aastast elas ta põhiliselt Costa Ricas, kus talle kuulus mitu farmi.

Männil oli suurepärase Kolumbuse-eelse kunsti kogu omanik, samuti kuulus talle märkimisväärne Eduard Wiiralti teoste kogu. 1997. aastal asutas Männil koos Henry Radevalliga Wiiralti-nimelise graafikaauhinna.

Harry Männil suri 11. jaanuaril 2010. Tema tuhk on paigutatud tema Costa Ricas asuva rantšo kabelisse.

Liikmesus
1968 Malta ordu rüütel

Isiklikku
Tema vend oli eesti geoloog Ralf Männil.

1955. aastal abiellus ta Mazula D'Empairega. Neil sündis neli last.

Ta oli katoliiklane.

Viited

Kirjandus
Olev Remsu. "Elitaarne mees Harry Männil". Tänapäev. 2011. 288 lk
arvustus. Jaak Valge koduleht, 10. detsember 2011.

Välislingid
Album Academicum Universitatis Tartuensis 1918-1944
TLÜAR väliseesti isikud
MEGA FEATURE: Senjoor Harri Männil. EPL, 21. märts 2001
Kesknädalale andis intervjuu Efraim Zuroff. Vaidlus ajaloo üle jätkub. Kesknädal, 23. aprill 2008
Peeter Ernits. Pikk tööpäev sai lõplikult otsa. Maaleht, 14. jaanuar 2010
In memoriam: Märgistatud Männil. Eesti Ekspress, 15. jaanuar 2010 
Mees, kes tegi Harry Männilist miljonäri. Eesti Ekspress, 22. jaanuar 2010
Vene ajaleht peab Männilit nõukogude võimu abiliseks. Eesti Ekspress, 31. jaanuar 2010

Kategooria:Venezuela inimesed
Kategooria:Eesti ettevõtjad
Kategooria:Costa Rica inimesed
Kategooria:Väliseestlased
Kategooria:Gustav Adolfi Gümnaasiumi vilistlased
Kategooria:Korporatsioon Vironia liikmed

Kategooria:Sündinud 1920
Kategooria:Surnud 2010